البصل نبات من الفصيلة الثومية، ليه ريحة نفاذة مهيجة عشان بيحتوي على مواد كبريتية طيارة. وليه فوايد كتيرة للصحة هو وعصيره اللى بيقتل الميكروبات السبحية. من النباتات ثنائية الحول، وفيه نوعين منه الابيض والأحمر ، ومفيش فرق بينهم فى الناحية الصحية وكن طعمهم مختلف شوية عن بعض ولهذا تأثير ملاحظ على رائحة الفم بعد تناول وجبة من البصل المحشي. البصل بيتسعمل من زمان فى الأغراض الطبية عشان هو مضاد للجراثيم والفطريات وهو غني بفيتامين ب6 و ج والبيوتين والألياف والكروم والكالسيوم والفوسفور وبعض الزيوت الطيارة. بيستعمل بودرة البصل فى الطبيخ للتتبيل وهو بيتعمل من البصل المجفف المفروم. بيساهم البصل فى علاج الربو ونزلات البرد والسل والأرق والالتهاب الرئوي والسمنة والالتهابات وبيقلل ضغط الدم والتهابات الأعصاب, وكمان هو مدر كويس للبول ومفيد فى نمو الأظافر والشعر وتقليل نسبة السكر فى الدم, وبيقلل من خطر الاصابة بالعديد من انواع السرطان ونقدر نلخص فوايده فى التالي: الوقاية من السرطان: البصل فيه كبريت كتير وده بيعمل على حماية الجسم من الأورام. ولاقوا فى جورجيا المشهورة بزراعة البصل ان معدلات الوفاة نص اللى فى امريكا بسبب البصل.